Kwame Anyimadu Antwi

**Kwame Anyimadu-Antwi** (dʋanɛ 12 vaala nwadig 1962) anɛ Ghana lɔya nɛ pɔlitis nwɛɛd. O anɛ Wadmaani tis Asante-Akim Central constituency bɛ wadmaanib yikanɛ paasi ayɔpɔi nɛ anii Ghana republic kanɛ paasi anaasi la ni yit Ashanti Region. tʋʋmkanɛ ka o mɔr hali din yi yʋʋm tusa ayi' nɛ awai la ni (2009). O anɛ Wabʋg Naadɔɔg, nid. Nannanna, o anɛ  board member tis VRA ka lɛn an kʋkdaani tis Ghana National Fire Service Council.

## O sakur yɛla
Anyimadu-Antwi da keŋ KNUST maali o BSc in Land Economy. O da lɛn maal certificate in Project Planning and Management at GIMPA, nɛ MBA University of Ghana, bɛ Legon la. o lɛn anɛ Barrister in Law ka da kpɛn Bar la Ghana School of Law ni. O mɔr masters of law (LLM) degree in Intellectual Property Law yi University of London.

## On siiŋ siem yɛla
Ba da dʋa Anyimadu-Antwi nɛ yʋʋm tusir nɛ kɔbiswai nɛ pisyuobʋ nɛ ayi' Nwadisa anaasi la dabpii nɛ ayi' daar (12 vaala nwadig 1962). O yinɛ Patriensa teŋ kanɛ bɛ Ashanti region sʋ'ʋlʋm la 

## Tʋʋma yɛla
O anɛ onɛ tʋm gbaʋŋ zamisʋg tʋʋma. O da lɛn tʋm Land Valuation Division aan assistance valuer din yi yʋʋm tusir nɛ kɔbiswai nɛ pisnii nɛ awai (1989) ti paaae yʋʋm tusir nɛ kɔbiswai nɛ piswai nɛ yinne (1991). O da anɛ Estate Officer sʋŋid manager la State Insurance Company bɛ Ghana ka yʋʋn an chief executive officer tis real estate (private consultant).

## Pɔlitis yɛla
O bɛnɛ Wabʋg Naadɔɔg la ni. O anɛ wadmaani tis Asante-Akim North Constituency, o die yinɛ Minista kʋdʋg   Kwadwo Baah-Wiredu kanɛ da gɔsid ligidi nɛ nu'ug tʋʋma nam yɛla, ka da maal kaalim la yʋma anaasi maaa (2009-2013). Yʋʋm tusa ayi' nɛ pii nɛ ayi' (2012) la ni, Asante Akim North da lɛn maligim pʋrnɛ zinisa ayi' ka dua Asante Akim Central Constituency dinɛ bɛ Asante Akim-Central Municipal ka pʋn dɛŋim bɛ Asante Akim North Constituency. Yʋʋm tusa ayi' nɛ pii nɛ ayi' kanɛ da an (2012) wadmaanib vɔɔdʋg saŋa la, o da yii keŋ Asante Akim Central nyia wadmaan kʋk la ka di.

O da zienya ka ba lɛn vɔɔt tis o yʋʋm tusa ayi' nɛ pii nɛ ayuobʋ (2016) vɔɔtʋg kanɛ an Asante Akim Central bɛ Ashanti region sʋʋlim, Ghana nwa. Ba da vɔɔt o ka o kpɛn' ɔfis dinɛ paasi o nɔ'ɔra atan' daan la yʋʋm tusa ayi' nɛ pii nɛ ayuobʋ (2016) Ghana wʋsa vɔɔtʋg la ni ka o di nɛ vɔɔt kal pisyɔpɔi nɛ anu dual piswai kɔbʋg pʋʋgin (75.90%).

Yʋʋm tusa ayi' nɛ pisi, Nwadis pii nɛ ayi' la ni (samanpiid nwadig 2020), o da zien wadmaanib vɔɔtʋgin la yaas  ka di nɛ vɔɔt tusa pisi nɛ ayi nɛ kɔbisyuobʋ nɛ pisnii nɛ yinne (22,681) ka li an pisnu nɛ ayi' dual pisyɔpɔi nɛ ayi' kɔbʋg pʋʋgin (52.72%) ka onɛ tial ka o yʋ'ʋr buon Richard Adu Darko ka o pʋ mɔr naadɔɔgɔ ka zi'e o mɛŋ nyadi la mɛ mɔr vɔɔt tusa pii nɛ ayi' nɛ kɔbisnu nɛ pisyɔpɔi (12,570) ka li an pisi nɛ awai dual pisi nɛ ayi' kɔbʋg pʋʋgin (29.22%), ka paas wadmaanib yikanɛ paasi anii la ni.

## Laasbanɛ ni ka o tʋm
O da anɛ kʋkdaani tis Employment, Social Welfare and State Enterprises Committee Wadmaanib yikanɛ paasi ayɔpɔi la Gaana republic kanɛ paasi anaasi la ni. Nananna,o anɛ kʋkdaani tis Constitutional, Legal nɛ Parliamentary Affairs Committee, ka paas Finance Committee nɛ Standing Orders Committee.

## Mɛŋ bɛllim yɛla
O mɔr pʋa nɛ biisa anaasi. O kennɛ Presbyterian pʋ'ʋsʋm . O paas Ghana lɔya nam la'aʋŋ lʋgir la ni 

Yʋʋm tusa ayi' nɛ pii nɛ ayɔpɔi la ni (2017), o puayua da yuli o mɛŋi kpi bɛ KNUST.

## Gbanvɛɛnsa